ཁང་དམར་རྫོང་།

ཁང་དམར་ཞེས་པ་ནི་བསྟན་པ་སྔ་དར་གྱི་དུས་སུ་ད་ལྟའི་ཁང་དམར་གྲོང་ཚོ་ཆགས་ཡུལ་དེར་ངག་འཇམ་དཔལ་རྒྱལ་མཚན་གྱིས་བཏབ་པའི་ལྷ་ཁང་དམར་པོ་ཞིག་ཡོད་སྐད་ལ། མཁར་མིང་ཡུལ་ལ་ཐོགས་ཏེ་ཁང་དམར་ཞེས་པ་དེ་ལྟར་བྱུང་ཞེས་ཟེར། ད་ལྟའི་ཁང་དམར་རྫོང་ཆགས་ཡུལ་ཡང་གནས་དེར་ཡིད་པ་དང་རྫོང་གི་མིང་ཡང་སྔར་མིང་རང་སོར་བཞག་པ་ཞིག་ཡིན། རྫོང་དེའི་སྤྱིའི་རྒྱ་ཁྱོན་ནི་སྤྱི་ལེ་ངོས་སྙོམས་གྲུ་བཞི་མ་༦༡༧༦དང་། ས་ཞིང་རྒྱ་ཁྱོན་མུའུ་ཁྲི་༤·༣ རྩྭ་ར་རྒྱ་ཁྱོན་མུའུ་ཁྲི་༢༣༠ མི་འབོར་ཁྲི་༡·༨ ཤང་༩་དང་། གྲོང་ཚོ་ཨུ་ཡོན་ལྷན་ཁང་༤༥ རྒྱ་མཚོའི་ངོས་ལས་སྤྱི་ཁྲི་༤༣༠༠ཙམ་གྱིས་མཐོ་བའི་ས་བབ་བཅས་ཀྱི་ས་མ་འབྲོག་གི་རྫོང་ཞིག་ཡིན་པ་རེད།

ཡུལ་དེར་གྲགས་ཅན་མི་སྣ་སྐུ་བལྟམས་པ་ནི་དགའ་ལྡན་ཁྲི་ཐོག་༢༦པ་དམ་ཆོས་དཔལ་འབར་ཁང་དམར་ཤར་དུ་འཁྲུངས། རྒྱུད་ཆེན་ཀུན་དགའ་དོན་གྲུབ་སྤྱི་ལོ་༡༤༡༩ལོར་གནས་རྙིང་དུ་འཁྲུངས་པ་བཅས་ཡིན།

Category:བོད་རང་སྐྱོང་ལྗོངས།